GDRN
Guðrún Ýr Eyfjörð Jóhannesdóttir (f. 8. janúar 1996), betur þekkt sem GDRN, er íslensk söngkona. Mikið af tónlist hennar er popp með áhrifum frá djassi. Hún hlaut fern verðlaun á Íslensku tónlistarverðlaununum 2018 (þ.m.t. sem poppsöngkona ársins) og var tilnefnd til Norrænu tónlistarverðlaunanna 2018.

Ævi 
Guðrún fæddist í Reykjavík en flutti fjögurra ára til Mosfellsbæjar. Þar spilaði hún fótbolta með Aftureldingu. Hún stundaði klassískt fiðlunám í 11 ár og skipti síðar yfir í djasspíanó og söng í FÍH. Hún fór í MR og stefndi á læknisfræðina, en hóf að gera tónlist á síðasta ári sínu í menntaskóla og hefur einbeitt sér að því síðan.

Textana skrifar hún sjálf en lögin af fyrstu plötu hennar voru unnin af Teiti Helga Skúlasyni og Bjarka Sigurðssyni. Nýleg tónlist hefur verið unnin með Arnari Inga Ingasyni og Magnúsi Jóhanni Ragnarssyni.

Fyrsti smellurinn hennar var lagið „Lætur mig“ frá 2018.

Hún kom fram á Þjóðhátíð 2019 og var valin bæjarlistamaður Mosfellsbæjar 2019.

Plötur 
 Hvað ef (2018)
 GDRN (2020)
 Tíu íslensk sönglög (2022) ásamt Magnúsi Jóhanni

Sjónvarpsþættir
Katla, sem Gríma.

Verðlaun

Athugasemdir

Tilvísanir 

Íslenskir tónlistarmenn
Íslenskar söngkonur